На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348. Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Марка Стојиљковића да постојећу обавезу по уговору о додели квалитетне јунице 320-44/12-I-2 замени новом обавезом и изржавајући вољу за закључењем анекса уговора, Општинско веће општине Гаџин Хан, на 110. (стодесетој ) седници, одржаној дана 16. септембра 2015. године, доноси

**Р Е Ш Е Њ Е**

**1-ЗАКЉУЧИТИ** са Марком Стојиљкоивићем из З.Топонице, анекс уговора бр. 320-44/12-I-2 о додели квалитетне јунице бр. DE 0944411100 од 08.02.2012.године.,

**3-ОВЛАШЋУЈЕ СЕ** Саша Ђорђевић председник општине Гаџин Хан да у име и за рачун општине Гаџин Хан закључи анекс уговора о додели квалитетне јунице из става 1. изреке овог решења са Драганом Николићем из З.Топонице.

**О б р а з л о ж е њ е**

Општинском већу општине Гаџин Хан дана 25.08.2015. године, Марко Стојиљковић из З. Топонице поднео је молбу бр. 320-394/15-III, којом је затражио да постојећу обавезу из уговора о додели квалитетене јунице сименталске расе ДЕ 0944411100 замени новом обавезом према млађој крави-потомку од 1 године старости, уматиченој под бројем РС 7134700418, до истека преузете уговорне обавезе од 5 година. Као разлог оваквог захтева наводи неуспело лечење стерилитета и немогућност даље репродукције.

Законом о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), чланом 348. прописано је:

*„Обавеза престаје ако се поверилац и дужник сагласе да постојећу обавезу замене новом и ако нова обавеза има различит предмет или различит правни основ.“*

Одлучујући о захтеву Марка Стојиљковића из З. Топонице, на основу наведених одредаба закона донета је одлука као у изреци.

**Поука о правном леку**: Против овог решења може се поднети жалба Министарству пољопривреде и заштите животне средине, ул. Немањина 22-26, 11000 Београд , у року од 15 дана од дана достављања жалбе странци. Жалба се писмено непосредно предаје или шаље препорученом пошиљком поштом Општинском већу општине Гаџин Хан које је донело првостпено решење или се саопштава усмено на записник, са доказом о плаћеној административној такси у износу од 430,оо динара, на текући рачун Републике Србије број:840-742221843-57 модел 97 по тарифном броју 6. Закона о републичким административним таксама.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-394/15-III

У Гаџином Хану, дана 16. септембра 2015. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић

Доставити:

- Марку Стојиљковићу из З. Топонице

-председнику општине Гаџин Хан

-архиви